Hervez Goebbels e veze skrivet ha kaset an Istor war-raok er straedoù. Labourat a rae gant pennoù an S.A. evit atahinañ emgannoù en tavarnioù ha heskinañ ar re anavezet evel enebourion ar strollad. Er channoù-se e veze implijet mui-ouzh-mui an armoù ha bez e oa tud hag a varve alies-ouzh-alies a feur maz ae feulster an tabutoù war washaat. Met pa varve un den, Goebbels a dreuzimplije a choll-se evit e dreuzfurmiñ en ur marv a verzher hag a haroz. Da skouer pa varvas Horst Wessel, lazhet gant ur chomunour abalamour da istorioù merched, e krouas Goebbels ur vojenn harozel en-dro de varv. Forzh petra e vefe: muntr, diskeladeg feuls, emgann er straed, dont a rae a-benn da zidamall pep darvoud ha da dennañ gounit anezhañ.